**Ερωτήσεις 2ου κεφ.**

**Ερωτήσεις Σ-Λ**

1) Όταν η τιμή ενός αγαθού αυξάνεται, μειώνεται η ζήτησή του και όταν η τιμή μειώνεται, αυξάνεται η ζήτησή του.

2) Ορθολογικός καταναλωτής θεωρείται εκείνος που κατανέμει το εισόδημά του με τέτοιο τρόπο, ώστε να αγοράζει εκείνα τα αγαθά και σε εκείνες τις ποσότητες με επιδίωξη να μεγιστοποιεί την χρησιμότητα των αγαθών.

3) Η καμπύλη ζήτησης έχει αρνητική κλίση και αυτό οφείλεται στο νόμο της ζήτησης, δηλ. στην αρνητική σχέση τιμής και ζητούμενης ποσότητας.

4) Στην ισοσκελή υπερβολή, η μεταβολή στην τιμή θα επιφέρει ίση μεταβολή στη Σ. Δ.

5) Η αγοραία καμπύλη ζήτησης είναι το κάθετο άθροισμα των ατομικών καμπυλών ( εφόσον η τιμή παριστάνεται στον κατακόρυφο άξονα ).

6) Με τον όρο ζήτηση αναφερόμαστε στη συναρτησιακή σχέση που συνδέει τη ζητούμενη ποσότητα και την τιμή. Η γραφική παράσταση αυτής της συνάρτησης είναι η καμπύλη ζήτησης.

7) Η ζήτηση ενός αγαθού μεταβάλλεται προς την ίδια κατεύθυνση με τη μεταβολή της τιμής του υποκατάστατου αγαθού.

8) Η ζητούμενη ποσότητα ενός αγαθού μεταβάλλεται προς την αντίθετη κατεύθυνση με τη μεταβολή της τιμής ενός συμπληρωματικού αγαθού.

9)Aν οι καταναλωτές προβλέπουν αύξηση της τιμής ενός αγαθού θα αυξηθεί η ζητούμενη ποσότητα του αγαθού.

10) Κάθε μεταβολή της τιμής ( μόνο της τιμής ) δεν μεταβάλλει τη συνάρτηση ζήτησης.

11) Όταν μετατοπίζεται η καμπύλη ζήτησης δεν μεταβάλλεται η συνάρτηση ζήτησης.

12) Γραφικά, μεταβολές στη ζήτηση σημαίνει ότι η καμπύλη ζήτησης έχει μετατοπιστεί.

13) Μια ταυτόχρονη μεταβολή τιμής και εισοδήματος θα επιφέρει μεταβολή της καμπύλης ζήτησης.

14) Η ελαστικότητα ζήτησης είναι διαφορετική μεταξύ διαφορετικών αγαθών, αλλά παραμένει ίδια για το ίδιο αγαθό σε όλο το μήκος της καμπύλης.

15) Η απόλυτη τιμή της ελαστικότητας τόξου είναι ανάμεσα στις τιμές της ελαστικότητας των δύο άκρων του τόξου.

16) Μεταξύ δύο παράλληλων καμπυλών ζήτησης, σε σημεία όπου αντιστοιχεί ίδια τιμή, η ελαστικότητα ζήτησης είναι ίδια.

17) Αν Εd=0 σε όλα τα σημεία της καμπύλης, τότε η ζήτηση χαρακτηρίζεται τελείως ανελαστική.

18) Στην τελείως ανελαστική ζήτηση οι καταναλωτές δεν αντιδρούν στις μεταβολές της τιμής και συνεχίζουν να ζητούν την ίδια ποσότητα, ανεξάρτητα από την τιμή.

19) Όταν η ζήτηση είναι πλήρως ελαστική η καμπύλη ζήτησης είναι παράλληλη στον άξονα P.

20) Αν Εd=0,σημαίνει ότι Q=0.

21) Όταν η καμπύλη ζήτησης είναι παράλληλη στον άξονα των ποσοτήτων, αυτό σημαίνει ότι οι καταναλωτές ζητούν την ίδια ποσότητα σε οποιαδήποτε τιμή.

22) Αν η καμπύλη ζήτησης είναι ευθεία γραμμή που τέμνει τον άξονα P στο σημείο Α και τον άξονα D στο σημείο Β, η ελαστικότητα στο Α είναι 0 και στο Β άπειρο.

23) Όταν η ζήτηση είναι ελαστική, τη Σ. Δ. θα επηρεάζει η ποσοστιαία μεταβολή της ζητούμενης ποσότητας.

24) Όταν ένα αγαθό έχει ελαστικότητα ίση με τη μονάδα, η Σ. Δ. δε θα επηρεάζεται ούτε από τη ποσοστιαία μεταβολή της ζητούμενης ποσότητας, ούτε της τιμής, αλλά θα παραμένει σταθερή.

25) Όταν Εy>0, τότε το αγαθό είναι κανονικό.

**Ερωτήσεις πολλαπλής επιλογής**

1) Όταν η ελαστικότητα ζήτησης είναι -3, αυτό σημαίνει:

α) μια αύξηση της ζητούμενης ποσότητας κατά 3%,έχει σα συνέπεια

μείωση της τιμής κατά 1%.

β) μια αύξηση της τιμής κατά 3%, έχει σα συνέπεια μείωση της

ζητούμενης ποσότητας κατά 1%.

γ) μια αύξηση της τιμής κατά 1%, έχει σα συνέπεια μείωση της

ζητούμενης ποσότητας κατά 3%.

δ) μια αύξηση της τιμής κατά 1%, έχει σα συνέπεια αύξηση της

ζητούμενης ποσότητας κατά 3%.

2) Η Σ. Δ. παραμένει σταθερή όταν μεταβάλλεται η τιμή, αν:

α) η ζήτηση είναι ελαστική

β) η ζήτηση είναι ανελαστική

γ) έχουμε ζήτηση με ελαστικότητα ίση με τη μονάδα

δ) τίποτα από τα παραπάνω

3) Αύξηση της τιμής κατά 10%, μείωσε τη ζητούμενη ποσότητα κατά

20% .Άρα έχουμε:

α) Εd=2

β) Εy=2

γ) Εd=-2

δ) Ey=-2

4) Ένα αγαθό έχει ζήτηση ανελαστική όταν:

α) η ποσοστιαία μεταβολή της ζητούμενης ποσότητας είναι μικρότερη

από τη ποσοστιαία μεταβολή της τιμής.

β) η ποσοστιαία μεταβολή της ζητούμενης ποσότητας είναι

μεγαλύτερη από τη ποσοστιαία μεταβολή της τιμής.

γ) η ποσοστιαία μεταβολή της ζητούμενης ποσότητας είναι ίση με

τη ποσοστιαία μεταβολή της τιμής.

δ) όταν πρόκειται για κατώτερα αγαθά.

5) Η αύξηση του εισοδήματος επιδρά στη Σ. Δ. ενός κατώτερου αγαθού

ως εξής:

α) την μειώνει

β) την αυξάνει

γ) δεν την μεταβάλλει

δ) η Σ. Δ. εξαρτάται από τη μεταβολή της τιμής και όχι του

εισοδήματος.

6)H μείωση της τιμής ενός αγαθού Χ αύξησε τη Σ.Δ. ενός άλλου αγαθού Ψ, αλλά και η Σ.Δ. για το Χ παρέμεινε σταθερή. Άρα ισχύει:

α) Τα Χ και Ψ είναι συμπληρωματικά αγαθά και η Εd του Χ μοναδιαία.

β) Τα Χ και Ψ είναι υποκατάστατα αγαθά και η Εd του Χ μοναδιαία.

γ) Το Χ έχει ζήτηση ελαστική και το Ψ ανελαστική.

δ)Το Ψ έχει ζήτηση ελαστική και το Χ ανελαστική.

7) Όταν αναμένεται αύξηση της τιμής ενός αγαθού, σήμερα θα παρατηρηθεί

α) αύξηση της ζήτησης

β) μείωση της ζητούμενης ποσότητας

γ) αύξηση της ζητούμενης ποσότητας

δ) μείωση της ζήτησης